**DVR** ပှၤစူးကါတၢ်ခွဲးယာ်/တၢ်ပတံသကွံာ်ကညးအတၢ်ပာ်ဖျါ

**ယမ့ၢ်တတူၢ်လိာ် DVR ပှၤမၤတၢ်ဖိတဂၤအတၢ်ဆၢတဲာ်န့ၣ် ယကဘၣ်မၤဒ်လဲၣ်.**နမ့ၢ်တတူၢ်လိာ် DVR အတၢ်ဆၢတဲာ် မ့တမ့ၢ် DVR မ့ၢ်သမၢတၢ်တိစၢၤမၤစၢၤလၢနဃ့တမံၤန့ၣ် နအိၣ်ဒီးခွဲးယာ်လၢ ကပတံသကွံာ်ကညးတၢ်ဆၢတဲာ်အဂီၢ်န့ၣ်လီၤ.

**ယကဘၣ်ဃ့ထီၣ် တၢ်ပတံသကွံာ်ကညးအခါဖဲလဲၣ်.**

နကဘၣ်ဃ့ထီၣ်တၢ်ပတံသကွံာ်ကညး လၢခီၣ်ထံးပတီၢ် DVR တၢ်ဆၢတဲာ် မ့တမ့ၢ် တၢ်သမၢ လၢကဟ့ၣ်တၢ်တိစၢၤမၤစၢၤ လၢနတတူၢ်လိာ်အဝံၤ အသီ 180 အတီၢ်ပူၤန့ၣ်လီၤ.

**လၢယတၢ်ပတံသကွံာ်ကညးအပူၤ တၢ်လၢယဃုထၢသ့တဖၣ်မ့ၢ်မနုၤလဲၣ် ဒီးယကဘၣ်ဃ့ထီၣ်အီၤဒ်လဲၣ်.**

1. နဃ့ထီၣ်လၢ DVR ပၢဆှၢတၢ်မူဒါခိၣ်တဂၤ ကမၤဝဲ **ပတီၢ်မုၢ်တၢ်ကွၢ်ကဒါက့ၤ** တၢ်ဆၢတဲာ်အဂီၢ်သ့န့ၣ်လီၤ.

ပတီၢ်မုၢ်တၢ်ကွၢ်ကဒါက့ၤ မ့ၢ်တၢ်ကတိၤသကိးတၢ်ဒီး DVR ပၢဆှၢတၢ်မူဒါခိၣ်/မဲန့ကၠၢၣ် လၢကတဲသကိး နတၢ်တတူၢ်လိာ် DVR ပှၤမၤတၢ်ဖိတဂၤ အတၢ်ဆၢတဲာ်အဂ့ၢ်န့ၣ်လီၤ. တၢ်ကဆှၢလီၤ တၢ်ကွဲးကျၢၢ်တံၢ် ပတီၢ်မုၢ်တၢ်ကွၢ်ကဒါက့ၤ ဆူနအိၣ်လၢ တၢ်မၤဝံၤမၤပှဲၤတၢ်ကွၢ်ကဒါက့ၤအဝံၤ ရူအိးထီၣ်အသီတဆံ (10) အတီၢ်ပူၤန့ၣ်လီၤ. နမ့ၢ်အဲၣ်ဒိးဃ့ထီၣ် ပတီၢ်မုၢ်တၢ်ကွၢ်ကဒါက့ၤတဘျီန့ၣ် ဝံသးစူၤဆဲးကျၢဘၣ် ပၢဆှၢတၢ်မူဒါခိၣ်တဂၤ လၢတၢ်ပာ်ဖျါအီၤလၢလာ်အံၤတက့ၢ်. ဝံသးစူၤမၤလီၤတံၢ်လၢ နကွဲးဖျါလၢ နဃ့ထီၣ်ပတီၢ်မုၢ်တၢ်ကွၢ်ကဒါက့ၤတဘျီ ဒီးဘၣ်မနုၤအဃိ နဃ့ထီၣ်တၢ်ကွၢ်ကဒါက့ၤလဲၣ်န့ၣ်တက့ၢ်.

1. နဃ့ထီၣ် ပှၤသၢဖုတဖုလၢတဘၣ်ထွဲ- တၢ်ပၢတၢ်ပြးသဲစးစံၣ်ညီၣ်ကွီၢ် (ALJ) လၢ Wisconsin တၢ်စံၣ်ညီၣ်ဒိကနၣ်ဒီးတၢ်ပတံသကွံာ်ကညးဝဲၤဒ့ **အတၢ်ကျဲၤဃူကျဲၤဖိးတၢ်လၢဘၢၣ်စၢၤ** သ့န့ၣ်လီၤ.

တၢ်ကျဲၤဃူကျဲၤဖိးတၢ်လၢဘၢၣ်စၢၤမ့ၢ်ဝဲ တၢ်မၤကျဲခူသူၣ်တမံၤ ဖဲလၢ ALJ ကမၤစၢၤနၤ ဒ်သိးနကန့ၢ်ဘၣ် တၢ်နၢ်ပၢၢ်လိာ်သး မ့တမ့ၢ် တၢ်သးလီၤပလိာ်ဃုာ်ဒီး DVR အဂီၢ်န့ၣ်လီၤ. ကရၢခံဖုလၢာ် ကဘၣ်တူၢ်လိာ် တၢ်ကျဲၤဃူကျဲၤဖိးတၢ်လၢဘၢၣ်စၢၤန့ၣ်လီၤ. နမ့ၢ်အဲၣ်ဒိးဃ့ထီၣ် တၢ်ကျဲၤဃူကျဲၤဖိးတၢ်လၢဘၢၣ်စၢၤန့ၣ် ဝံသးစူၤဆဲးကျၢဘၣ် တၢ်စံၣ်ညီၣ်ဒိကနၣ်လၢတၢ်ကွၢ်မဲာ်တၢ်ဖိးမံမူဒါခိၣ် လၢတၢ်ပာ်ဖျါအီၤလၢလာ်အံၤတက့ၢ်. ဝံသးစူၤမၤလီၤတံၢ်လၢ နကွဲးဖျါလၢ နဃ့ထီၣ်တၢ်ကျဲၤဃူကျဲၤဖိးတၢ်လၢဘၢၣ်စၢၤဒီး DVR တၢ်ဆၢတဲာ်(တဖၣ်) လၢနသးအိၣ် တၢ်ကျဲၤဃူကျဲၤဖိးအီၤလၢဘၢၣ်စၢၤန့ၣ်တက့ၢ်.

1. နဃ့ထီၣ် **တၢ်စံၣ်ညီၣ်ဒိကနၣ်လၢတကွၢ်မဲာ်တၢ်** ဃုာ်ဒီး တၢ်စံၣ်ညီၣ်ဒိကနၣ်လၢတကွၢ်မဲာ်တၢ်အပဒိၣ်ပပှၢ်တဂၤ- ပၢပြးသဲစးစံၣ်ညီၣ်ကွီၢ် (ALJ) လၢ Wisconsin တၢ်စံၣ်ညီၣ်ဒိကနၣ်ဒီးတၢ်ပတံသကွံာ်ကညးဝဲၤဒ့ သ့န့ၣ်လီၤ.

ALJ ကဒိကနၣ်နၤဒီး DVR အတၢ်ပာ်ဖျါတၢ်ဂ့ၢ်ခံကပၤလၢာ်န့ၣ်လီၤ. ALJ ကဆှၢလီၤတၢ်ကွဲးဆၢတဲာ် ဆူပှၤကရူၢ်ခံဖုလၢာ် တစဲၤခံန့ၢ်လံာ်နံၣ်လံာ်လါအသီ 30 လၢတၢ်စံၣ်ညီၣ်ဒိကနၣ်လၢတကွၢ်မဲာ်တၢ် ဝံၤအလီၢ်ခံန့ၣ်လီၤ. နမ့ၢ်သးအိၣ်ဃ့ထီၣ် တၢ်စံၣ်ညီၣ်ဒိကနၣ်လၢတကွၢ်မဲာ်တၢ်န့ၣ် ဝံသးစူၤဆဲးကျၢဘၣ် တၢ်စံၣ်ညီၣ်ဒိကနၣ်လၢတကွၢ်မဲာ်တၢ်ဖိးမံမူဒါခိၣ် လၢတၢ်ပာ်ဖျါဃာ်အီၤလၢလာ်အံၤတက့ၢ်. ဝံသးစူၤမၤလီၤတံၢ်လၢ နကွဲးဖျါလၢ နဃ့ထီၣ်တၢ်စံၣ်ညီၣ်ဒိကနၣ်လၢတကွၢ်မဲာ်တၢ်န့ၣ်တက့ၢ်.

နကဘၣ်မၤဝံၤမၤပှဲၤ [တၢ်ဃ့ထီၣ်တၢ်စံၣ်ညီၣ်ဒိကနၣ်လံာ်ကွီၣ်ဒိ](https://dwd.wisconsin.gov/dwd/forms/dvr/dvr-10527-e.htm) န့ၣ်လီၤ. နဃ့တၢ်မၤစၢၤလၢ တၢ်စံၣ်ညီၣ်ဒိကနၣ်ဖိးမံမူဒါခိၣ်အအိၣ် ဒ်သိးကဆှၢလီၤလံာ်ကွီၣ်ဒိအံၤဆူနအိၣ် ခီဖျိလံာ်တၢး သ့စ့ၢ်ကီးန့ၣ်လီၤ.

**ယမ့ၢ်ပတံသကွံာ်ကညးထီၣ် တၢ်ဆၢတဲာ်တမံၤန့ၣ် မ့ၢ်ယကမၤန့ၢ်ဒံး** **DVR တၢ်တိစၢၤမၤစၢၤတဖၣ်ဧါ.**

နမ့ၢ်တဃ့လၢ တၢ်ကမၤကတၢၢ်နတၢ်တိစၢၤမၤစၢၤတဖၣ် မ့တမ့ၢ် တၢ်တိစၢၤမၤစၢၤလၢနဒိးန့ၢ် ခီဖျိတၢ်ပာ်ဖျါထီၣ်တၢ်ကမၣ်, တၢ်လီတၢ်ဝ့ၤ, တၢ်ကူၣ်ထီၣ်သကိးလၢတၢ်ခူသူၣ်အပူၤ, မ့တမ့ၢ် တၢ်မၤကမၣ်သဲစးအပူၤဘၣ်န့ၣ် နမ့ၢ်ဃ့ထီၣ် ပတီၢ်မုၢ်တၢ်ကွၢ်ကဒါက့ၤ, တၢ်ကျဲၤဃူကျဲၤဖိးတၢ်လၢဘၢၣ်စၢၤ, မ့တမ့ၢ် တၢ်စံၣ်ညီၣ်ဒိကနၣ်လၢတကွၢ်မဲာ်တၢ်တဘျီ လၢတၢ်ဆၢတဲာ်လၢကဟ့ၣ် မ့တမ့ၢ် တၢ်သမၢတၢ်တိစၢၤမၤစၢၤအဝံၤ အသီ 180 အတီၢ်ပူၤန့ၣ် DVR တမ့ၢ်ကဆိကတီၢ်, မၤစှၤလီၤ, မ့တမ့ၢ် ပတုာ်ကွံာ်တၢ်တိစၢၤမၤစၢၤတဖၣ် လၢနဒိးန့ၢ်ဘၣ် ဖဲနဃ့ထီၣ်နတၢ်ပတံသကွံာ်ကညးအခါန့ၣ်ဘၣ်.

DVR ပၢဆှၢတၢ်မူဒါခိၣ်-

(Supervisor Name)

(Supervisor Address)

(Supervisor City), WI (Zip Code)

လီတဲစိ- (Supervisor Phone)

အံမ့(လ)- (Supervisor Email)

DVR တၢ်စံၣ်ညီၣ်ဒိကနၣ်ဖိးမံမူဒါခိၣ်-

Kaylyn Olson

201 E. Washington Avenue

Madison, WI 53703

လီတဲစိ- (800) 442-3477

အံမ့(လ)-dvrhearingappeals@dwd.wisconsin.gov

**တၢ်ကတိၤစၢၤပှၤစူးကါတၢ်ခွဲးယာ်-** နမ့ၢ်သးအိၣ်ဒိးန့ၢ်တၢ်မၤစၢၤ ဘၣ်ထွဲဒီးတၢ်ဂ့ၢ်ကီတဖၣ်လၢနကွၢ်ဆၢၣ်မဲာ်ဘၣ် ဘၣ်ဃးဒီး DVR မ့တမ့ၢ် နမ့ၢ်သးအိၣ်တဲသကိး နတၢ်ပတံသကွံာ်ကညးခွဲးယာ်, တၢ်ပတံသကွံာ်ကညးအကျိၤအကျဲ, ဒီးဃ့ထီၣ်တၢ်ကတိၤစၢၤတၢ်မၤစၢၤအဂီၢ်န့ၣ် နဆဲးကျိး ***တၢ်မၤစၢၤပှၤစူးကါတၢ်အတၢ်ရဲၣ်တၢ်ကျဲၤ (CAP)*** လၢ Disability Rights Wisconsin သ့န့ၣ်လီၤ.

နဆဲးကျိး Disability Rights Wisconsin သ့ခီဖျိတၢ်ကိးလီတဲစိအပှ့ၤကလီဆူ- 1-800-928-8778 သ့န့ၣ်လီၤ. နလဲၤနုာ်ကွၢ် Disability Rights Wisconsin ပှာ်ယဲၤသန့လၢ [How to Get Help - Disability Rights Wisconsin](https://disabilityrightswi.org/how-to-get-help/) သ့စ့ၢ်ကီးန့ၣ်လီၤ.

*ပှၤမၤတၢ်ဖိအတၢ်ဒိၣ်ထီၣ်ထီထီၣ်ဝဲၤကျိၤ* (*Department of Workforce Development) မ့ၢ်တၢ်မၤကစၢ်လၢအဟ့ၣ်ခွဲးယာ် တၢ်တိစၢၤမၤစၢၤထဲသိးတုၤသိးန့ၣ်လီၤ. နမ့ၢ်အိၣ်ဒီးက့ကွဲၣ်တမံၤ ဒီးလိၣ်ဘၣ်တၢ်မၤစၢၤလၢတၢ်ကစီၣ်ဂ့ၢ်ကျိၤအံၤအဂီၢ်န့ၣ် ဝံသးစူၤကိးလီတဲစိဆူ* *7-1-1 လၢ Wisconsin တၢ်ဆှၢခီတၢ်ကစီၣ်တၢ်တိစၢၤမၤစၢၤတဖၣ်အဂီၢ်တက့ၢ်. တၢ်သိၣ်လိ ကတဲာ်ကတီၤပှၤလၢကဖံးမၤက့ၤတၢ်အဂီၢ်ဝဲၤဒ့ (Division of Vocational Rehabilitation) အဂီၢ် ဝံသးစူၤ ကိးလီတဲစိဆူ (608) 261-0050 ဒ်သိးကဃ့ထီၣ်တၢ်ဂ့ၢ်တၢ်ကျိၤ လၢအက့ၢ်အဂီၤအဂၤတမံၤ, ပၣ်ဃုာ်ဒီးတၢ်ကွဲးကျိာ်ထံဆူကျိာ်အဂၤတကျိာ် အဂီၢ်တက့ၢ်.*